                                                                    			[image: Slika na kojoj se prikazuje cvijet

Sadržaj generiran umjetnom inteligencijom može biti netočan.]	[image: ]	

                                                                    			[image: Slika na kojoj se prikazuje cvijet

Sadržaj generiran umjetnom inteligencijom može biti netočan.]	[image: ]	
JAVNI POZIV  
ZA UKLJUČIVANJE CILJNIH SKUPINA U PROJEKT „Društveni centar CONNECT“ SF.3.4.11.05.0055
Udruga roditelja s poteškoćama u  razvoju vukovarski leptirići provodi projekt usmjeren na širenje mreže socijalnih usluga u zajednici za djecu. Projekt uspostavlja dostupne socijalne usluge za djecu i mlade u Iloku, uključujući individualnu psihosocijalnu pomoć, dnevni program podrške, programe osnaživanja te pomoć u učenju. Aktivnosti su namijenjene djeci u riziku, djeci s teškoćama, djeci s problemima u ponašanju i žrtvama nasilja. U prostoru Područne škole Radoš provodit će se strukturirane radionice, razvojni programi i kontinuirana podrška obiteljima. Projektom se osigurava ukupno 1431 usluga za 101 korisnika, čime se značajno povećava dostupnost stručne podrške i smanjuju teritorijalne nejednakosti u Iloku.
Ukupna vrijednost projekta iznosi 249.928,00 EUR od čega je 85% sredstva iz Europskog socijalnog fonda plus, a 15% iz državnog proračuna Republike Hrvatske. Projekt je sufinanciran sredstvima Europske unije iz Europskog socijalnog fonda plus (ESF+) u okviru Programa Učinkoviti ljudski potencijali 2021. – 2027. Projekt se provodi u okviru Poziva „Širenje mreže socijalnih usluga za djecu“ (SF.3.4.11.05.), pri čemu intenzitet potpore iznosi 100% prihvatljivih troškova.
PARTNERI PROJEKTA: 
Osnovna škola Julija Benešića Ilok
O AKTIVNOSTIMA
1. Psihosocijalna pomoć- individualne radionice
Provode se individualne radionice psihosocijalne pomoći u trajanju od 4 sata tjedno. Radionice su usmjerene na emocionalnu stabilnost, razvoj socijalnih vještina, upravljanje ponašanjem, izgradnju samopouzdanja i poticanje pozitivnog funkcioniranja. Za svako dijete izrađuje se individualni plan rada, koji se redovito prati i prilagođava njegovim potrebama.
2. Dnevni program podrške (svakodnevno 4 sata)
U Iloku će se svakodnevno provoditi Dnevni program podrške u trajanju od 4 sata. Aktivnosti obuhvaćaju stručnu i drugu pomoć radi zadovoljavanja osnovnih i dodatnih životnih potreba djece, razvoj dnevnih rutina, socijalnih i komunikacijskih vještina, odgovornog ponašanja i samostalnosti. Program kombinira organizirane sadržaje, slobodnu igru, emocionalnu regulaciju i socijalizaciju te pruža predvidivo i sigurno okruženje.
3. Programi osnaživanja, psihosocijalne i rehabilitacijske podrške
Jednom tjedno provodit će se ciklusi radionica u trajanju od 4 sata. Aktivnosti uključuju kreativne, likovne, plesne i sportske sadržaje, STEM radionice, doživljajnu pedagogiju, domaćinstvo i druge razvojne programe usmjerene jačanju kognitivnih, socijalnih i komunikacijskih vještina. Djeca će biti podijeljena u mlađu i stariju skupinu, a svaka sudjeluje 1,5–2 sata.
Pomoć u učenju održavat će se dvaput tjedno po 4 sata, individualno ili u malim grupama, uz podršku u savladavanju gradiva, pisanju zadaća i razvoju radnih navika.
Za ovu aktivnost izrađivat će se tjedni i mjesečni rasporedi radionica i aktivnosti koji će biti objavljivani na mrežnim stranicama prijavitelja i partnera kako bi roditelji i stručnjaci mogli pratiti termine i pravodobno uključiti djecu. Rasporedi će se redovito ažurirati radi osiguravanja dostupnosti i preglednosti programa.
MJESTO ODRŽAVANJA
Aktivnosti će provoditi
Osnovna škola Julija Benešića Ilok – područna škola Radoš
TKO SU PRIHVATLJIVI KORISNICI?
1. Djeca i mladi u riziku 
Kao dokaz o pripadnosti ciljnoj skupini: 
· Preslika osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika  izjava o pripadnosti 
· Izjava o pripadnosti ciljnoj skupini temeljem stručne procjene korisnika bespovratnih sredstava                                                                                                                                                                                                                                                                                                     

2. Djeca s teškoćama u razvoju
Kao dokaz o pripadnosti ciljnoj skupini: 
· Preslika osobne iskaznice  ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
· Nalaz, rješenje ili mišljenje Zavoda za vještačenje, profesionalnu rehabilitaciju i zapošljavanje osoba s invaliditetom  ili Potvrda o upisu u Registar osoba s invaliditetom ili Potvrda liječnika/mišljenje stručnjaka/druga dokumentacija iz koje je vidljivo da se radi o djetetu s tjelesnim, senzoričkim, komunikacijskim, govorno-jezičnim ili intelektualnim teškoćama

3. Djeca i mladi s problemima u ponašanju
Kao dokaz o pripadnosti ciljnoj skupini: 
· Preslika osobne iskaznice ili putovnice ili dokumenta jednake ili slične vrijednosti iz kojeg nedvojbeno moguće utvrditi identitet sudionika. 
· Rješenje/potvrda hrvatskog zavoda za socijalni rad kojom se potvrđuje da je pripadnik ciljne skupine dijete ili mlada osoba s problemima u ponašanju ili
· Potvrda odgojno – obrazovne institucije kojom se potvrđuje da je pripadnik ciljne skupine dijete ili mlada osoba s problemima u ponašanju.
 4. Djeca i mladi žrtve nasilja
Kao dokaz o pripadnosti ciljnoj skupini:
-    Preslika osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika 

-    Izjava korisnika bespovratnih sredstava kojom se potvrđuje da je dijete ili mlada osoba žrtva obiteljskog ili vršnjačkog nasilja ili izjava mlade osobe kojom potvrđuje pripadnost ciljnoj skupini


Sudjelovanje u aktivnostima je besplatno.  
Kriterij odabira sudionika je redoslijed zaprimanja prijava sudionika.

ROK ZA PRIJAVU
Prijave su otvorene do 30.6.2029. godine 

NAČIN PRIJAVE 
Prijava se vrši ispunjavanjem prijavnice   putem Google obrasca https://docs.google.com/forms/d/e/1FAIpQLSfUd-ds13r7xiTP1N5fqow1ZcWUOusdNPp-b3vDGAFt6uSPZw/viewform?usp=header  ili osobnim dolaskom u Društveni centar CONNECT Ilok , Radoš bb (područna škola)  ili 
📞 Direktnim pozivom na broj: 099 450 7845 Vlatka Kakučka
📧 Ili putem e-maila: connect.ilok@gmail.com

Popunjavanjem prijavnice svaki zainteresirani pripadnik ciljne skupine upoznat je da se njegovi osobni podaci prikupljaju i obrađuju u svrhu sudjelovanja na aktivnosti, izvještavanja o istim te izvršenja ugovora o dodjeli bespovratnih sredstava u okviru provedbe Programa „Učinkoviti ljudski potencijali 2021. – 2027.) te da se za druge potrebe neće koristiti.
Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.

Saznajte više na esf.hr
						                                                          Martina Mikinac

